**Príloha: Príklady zo zahraničia**

**ŠESŤ OPATRENÍ NA ZÁCHRANU SEKTORA GASTRO SLUŽIEB**

**100% náhrada mzdy bez zbytočnej byrokracie**

**Gastro sektor žiada zvýšenie pomoci z 80 % na 100 % náhrady mzdy a nastaviť systém vyplácania Prvej pomoci+ tak, aby prišli peniaze na účet žiadateľov ešte do konca roka 2020. Zároveň žiada, aby nedoplatky za sociálne, zdravotné a nemocenské odvody za zamestnancov neboli diskvalifikačnou podmienkou pre žiadateľov o podporu Prvej pomoci pre udržanie zamestnanosti.**

**Česká republika: Podporné programy pre gastro sektor**

* Preplatenie 100 % nákladov na pracovnú silu do výšky 1887 EUR.
* 50 % nájomného na účet reštaurácie, bez ohľadu na výšku zľavy od prenajímateľa a jeho zainteresovanosť vo veci.
* 500 Kč / deň ako príspevok pre malých podnikateľov za zatvorenú prevádzku.
* ČR odložila zavedenie a povinnosť eKás do 1. januára 2022.
* ČR má 10 % DPH na gastro služby.
* [Zdroj: Covid Portál](https://covid.gov.cz/situace/kompenzace/antivirus-plus-nucene-omezeni-provozu-karanteny)

**Rakúsko: Balík pomoci Corona od rakúskej spolkovej vlády**

* Náklady na kompenzácie za výpadok tržieb pre firmy, ktoré museli zavrieť počas lockdownu, dosiahnu celkovo až 2 miliardy EUR.
* Pre postihnuté sektory platí vylepšená Corona podpora cez kurtzarbeit a dotácia pre obnovu ekonomiky.
* Hardship Fund, kde je možné požiadať o podporu z fondu pre ťažkosti v dvoch fázach
  + 1. fáza: Núdzová pomoc
    - Dá sa žiadať už od 27. marca 2020 a po zažiadaní je zaslaná okamžitá platba
    - 500 EUR (ročný čistý príjem medzi 5 528 EUR a 6 000 EUR)
    - 1 000 EUR (ročný čistý príjem od 6 000 EUR)
  + 2. fáza: Od 20. apríla 2020 (do polovice decembra 2020)
    - Platby vo výške 80 % ušlého príjmu až do maximálnej výšky 2 000 EUR mesačne počas šiestich mesiacov.
    - „Comeback bonus“ vo výške maximálne 500 EUR mesačne počas šiestich mesiacov.
    - Celkovo je poskytnutá nezdaniteľná dotácia do výšky 15 000 EUR.
* Fond pomoci Corona (záruky a dotácie na fixné náklady)
  + daňová úľava (DPH HoReCa 5 %)
* Mnohé z týchto opatrení sú obzvlášť dôležité pre ubytovacie, gastronomické a rekreačné odvetvie, ako aj pre cestovný ruch. Viac informácií nájdete v balíku opatrení pre [cestovný ruch](https://www.bmlrt.gv.at/tourismus/corona-tourismus/corona-ma%C3%9Fnahmenpaket.html).
* Federálna vláda zostavila [stravovací balíček](https://www.bmlrt.gv.at/tourismus/tourismuspolitische-themen/wirtepaket.html) v hodnote 500 miliónov EUR, aby mali podniky poskytujúce stravovacie služby čo najlepšiu možnú podporu pri opätovnom uvedení do prevádzky. Obsahuje daňové a byrokratické úľavy na podporu gastronómie a stimuláciu spotreby.
* Prehľad všetkých opatrení v Rakúsku: [zdroj 1](https://www.bmlrt.gv.at/tourismus/corona-tourismus/corona-ma%C3%9Fnahmenpaket.html), [zdroj 2](https://www.bmlrt.gv.at/tourismus/corona-tourismus/massnahmen_bundesregierung.html)

**Poľsko: Protikoronový štít**

Poľský premiér ohlásil nové opatrenia na potlačenie ekonomických dôsledkov opatrení súvisiacich s COVID-19. Nový protikrízový štít je venovaný najviac ohrozeným odvetviam. Protikrízový štít je určený pre tieto sektory: gastronómia, zábava (divadlá, veľtrhy, kongresy, kiná), športové aktivity (telocvične, športoviská, bazény), maloobchodný predaj (pouličné trhy).

Protikrízový štít znamená:

* Oslobodenie od platenia sociálnej dane (za november 2020), ak je obrat o 40 % nižší ako v rovnakom období minulého roku.
* Kompenzačné dávky za október a november 2020, ak príjmy oproti rovnakému období minulého roka klesli aspoň o 40 %.
* Štátna dotácia 5 000 PLN na spoločnosť, ak boli príjmy v októbri a novembri o 40 % nižšie oproti rovnakému obdobiu minulého roku.
* Platby dane z príjmu fyzických osôb zamestnancom (zvyčajne sa odpočítavajú z platov) za mesiace október, november a december (Q4) sa posunú o 6 mesiacov. Vláda odhaduje, že to ušetrí firmám zhruba 300 miliónov PLN.
* Balíky z predchádzajúcich protikrízových štítov sú stále k dispozícii. Ak spoločnosti nesplnili kritériá pre predchádzajúcu štátnu podporu, ale splnia ich teraz, budú môcť požiadať o podporu do 30. júna 2021. Týka sa to mikropôžičiek, dotácií na platy a kompenzačných výhod za stratu obratu.
* Pouličné veľtrhy (organizované v menších obciach) organizované v roku 2021 nebudú vyžadovať poplatok za zriadenie predajných miest. Ak by obce z týchto poplatkov získali viac ako 10 000 PLN ročne, štát ich nahradí.

Podľa odhadu poľskej vlády nový protikrízový štít poskytne pomoc 170 000 spoločnostiam (zamestnávajúcim až 400 000 osôb) a odhaduje sa na 1,8 miliardy PLN. Vláda pracuje na vytvorení nových podporných programov v mesiacoch nasledujúcich po novembri. Žiadosť o revidovaný zákon o rozpočte na rok 2021 už predložilo poľskému parlamentu ministerstvo financií.

## 

**Štátne záruky za úvery pre gastro prevádzky**

**Zástupcovia gastra navrhujú nastaviť štátne záruky za úvery pre gastro podniky podľa vzoru Českej republiky, kde napríklad malé a stredné gastro prevádzky získajú štátne ručenie za bankový úver až vo výške 90 %.**

**Česká republika: Ukážka fungujúcej záruky štátu ako veriteľa**

Podnikatelia vrátane gastro prevádzok môžu žiadať o úver cez komerčnú banku v rámci programu COVID III. Úver je schválený v banke, v ktorej budú o úver žiadať (drvivá väčšina bánk sa do programu COVID III zapojila), bez nutnosti ďalšej administratívy.

Program COVID III je určený pre malé a stredné podniky s menej ako 250 zamestnancami (na programe sa môžu zúčastniť aj firmy nad 250 zamestnancov s trochu inými podmienkami)

* Ručenia sú poskytované najviac v rozsahu 90 % dlhu z jednotlivého poskytnutého úveru, takže podiel banky na riziku je minimálne 10 %.
* Plnenie zo záruky v jednotlivom prípade je obmedzené sumou 45 mil. CZK.
* Žiadosti a riziká si banky riešia samostatne.

Na čo sa dá použiť:

* Rýchle úverovanie prevádzkových, a najnovšie aj investičných nákladov firiem prostredníctvom komerčných bánk.
* Prevádzkové výdavky - mzdy, nájomné, platby za energie, úhrada dodávateľsko-odberateľských faktúr, obstaranie zásob, materiálu apod.

Ako sa dá o pomoc žiadať

* Podnikateľ žiada o pomoc formou žiadosti o úver vo svojej banky (musí byť zapojená v programe a mať zmluvu s Česko-Moravskou rozvojovou a záručnou bankou).

Program - COVID III

* Program má umožniť poskytnutie podpory firmám, ktoré by inak na úver získali len ťažko alebo príliš neskoro. Cieľom je aj udržanie zamestnanosti.
* Program bude fungovať do polovice roka 2021, snaha MF ČR je o predĺženie do konca roka 2021.

## 

**Podpora nájomného bez spoluúčasti prenajímateľa**

**Pomoc s nájmami z dielne MH SR je pre podmienku spoluúčasti prenajímateľa pre gastro sektor len veľmi ťažko dosiahnuteľná, a tak iba slabo využitá a neúčinná. Gastro sektor preto navrhuje vynechať podmienku nutnosti spoluúčasti prenajímateľa nehnuteľnosti, podobne ako je to v iných európskych krajinách.**

**Česká republika: COVID Nájomné**

Kto má nárok na pomoc s nájmom:

* Do programu sú zaradení všetci podnikatelia prevádzkujúci maloobchodnú podnikateľskú činnosť a poskytujúci služby zákazníkom v prevádzke, ktorí sú v nájme a ktorým bolo na základe prijatých krízových opatrení zakázané alebo výrazne obmedzené poskytovanie služieb zákazníkom a predaj tovaru v týchto prevádzkach.
* Prevádzky stravovacích služieb (reštaurácie, kaviarne, bary, krčmy, čajovne a pod.), takisto hudobné, tanečné, herné a podobné spoločenské kluby a diskotéky, kiná, kongresy a výstavy, športoviská, múzeá, galérie a pod.

Výška pomoci

* 50 % z celkového nájomného za obdobie júl až september 2020 (Q3).
* Pomoc nie je podmienená zľavou zo strany prenajímateľa.

## 

## Maximálna výška pomoci je 10 mil. CZK pre všetky prevádzky jedného žiadateľa.

**Priama finančná podpora konzumácie v gastro podnikoch**

**Zástupcovia gastro sektora navrhujú vytvorenie schémy pomoci na základe poukazov na konzumáciu distribuovaných do každej domácnosti, prípadne iných foriem priamej podpory konzumácie v reštauráciách. Touto cestou sa vybralo už niekoľko európskych krajín a výsledky týchto programov ukazujú, že poukazy na zľavu na konzumáciu v stravovacích zariadeniach sú rýchlym a efektívnym riešením, ktoré by pomohlo zabezpečiť prevádzke aspoň základné tržby a udržať zamestnanosť.**

Zahraničné príklady využívania rôznych foriem priamej finančnej podpory konzumácie:

* Rakúska **Viedeň** takto sanovala miestnu gastro scénu sumou 40 miliónov eur, keď do milióna domácností distribuovala poukážky v hodnote 25 EUR a 50 EUR.
* K podobnej podpore gastro sektora pristúpili vo **Veľkej Británii** v rámci programu ,,Eat out to help out“, keď zákazníci získali v 84 700 registrovaných podnikoch – kaviarňach, reštauráciách a baroch zľavu až 50 % na akékoľvek objednané jedlá. Druhú polovicu z ceny v reštaurácii zaplatil štát (maximálna výška kompenzácie na hosťa bola 10 libier a podpora sa nevzťahovala na alkoholické nápoje). Náklady na program boli približne 522 miliónov libier.
* **Francúzsko** počas prvej vlny koronakrízy zvýšilo strop stravnej jednotky z 19 EUR na 40 EUR do konca roka 2020, pričom stravné poukážky sa v tejto hodnote môžu používať len v reštauráciách, a nie na nákup potravín.
* **New South Wales v Austrálii** daruje každému dospelému človeku 100 dolárov, ktoré môže minúť na stravovanie a zábavu, v snahe resuscitovať niektoré zo sektorov najviac postihnutých COVID-19. Out and About voucher schéma bude stáť austrálsku vládu 500 miliónov dolárov a jej cieľom je udržať tok ekonomiky po Vianociach. Ktokoľvek vo veku nad 18 rokov získa prostredníctvom mobilnej aplikácie Service NSW štyri poukážky v hodnote 25 dolárov. Dve z nich môžu byť použité na jedlo v reštauráciách, kaviarňach a kluboch a ďalšie dve na zábavné aktivity, ako sú kultúrne inštitúcie, divadlá, kiná a zábavné parky.

## 

**Jasné podmienky pre opätovné otvorenie prevádzok**

**Gastro sektor preto žiada o urýchlené zverejnenie jasného plánu s pevnými pravidlami, podľa ktorých sa budú uvoľňovať či sprísňovať preventívne opatrenia.**

Základným problémom pre gastro prevádzky je neistota ďalšieho vývoja pandemickej situácie a neprehľadnosť súvisiacich opatrení. Bez existujúceho vládneho plánu, aký dopad budú mať rôzne scenáre vývoja pandémie na jednotlivé sektory, nemajú podnikatelia žiadnu možnosť plánovať, ako prežiť najbližšie týždne alebo mesiace.

**Česká republika: pre príklad uvádzame systém PES:**

<https://onemocneni-aktualne.mzcr.cz/pes>

**Írska republika: pandemický plán je podrobne spracovaný v tomto dokumente:**

<https://www.gov.ie/en/publication/e5175-resilience-and-recovery-2020-2021-plan-for-living-with-covid-19/>

**Dlhodobé zníženie DPH na stravovacie služby na 10 %**

Zníženie DPH na stravovacie služby je jedným z opatrení, ktoré odporúča Európska komisia pre členské štáty EÚ na elimináciu dopadov korony pre gastro sektor.

* **Slovensko je jednou z mála krajín Európskej únie, ktoré stále uplatňujú základnú sadzbu DPH na stravovacie služby**. So sadzbou 20 % má Slovensko štvrtú najvyššiu DPH na gastro v EÚ. Zníženú sadzbu DPH na reštauračné služby aplikuje 19 štátov Európskej únie (v rozpätí od 3 % v Luxembursku do 14 % vo Fínsku), vrátane všetkých našich susedov – Česka, Rakúska, Maďarska a Poľska. Niektoré krajiny do zníženej sadzby zahŕňajú aj alkoholické nápoje (Cyprus, Taliansko, Španielsko) a niektoré iba čapované pivo – Česká republika (z 21 % na 10 % od 1. 5. 2020) a Rumunsko (z 29 % na 5 %). (Zdroj:<https://ec.europa.eu/taxation_customs/sites/taxation/files/resources/documents/taxation/vat/how_vat_works/rates/vat_rates_en.pdf>)
* Práve Česká republika už v roku 2016 zaviedla zníženú sadzbu na stravovacie služby a nealkoholické nápoje (z 21 % na 15 %), aby podporila podnikateľov a znížila ich daňové zaťaženie v súvislosti so zavedením elektronickej evidencie tržieb a ďalších regulačných opatrení s priamym dopadom na pohostinstvá. Po prvom roku s nižšou DPH sa ukázalo, že aj napriek nižšej sadzbe DPH sa výber daní v sektore pohostinstiev zvýšil. Preto následne česká vláda pristúpila k druhému zníženiu DPH pre stravovacie služby z 15 % na súčasných 10 %.
* **Európska komisia (EK) v máji 2020 odporučila vládam členských krajín podniknúť konkrétne kroky na oživenie podnikania v oblasti turizmu a dopravy.** Stratégia EK odporúča vytvoriť program dlhodobej pomoci na obnovenie sektora služieb v reštauráciách, hoteloch, doprave a kultúre. Medzi navrhovanými opatreniami sú podpora zachovania zamestnanosti, **zníženie DPH na stravovacie služb**y, vybrané druhy potravín a nápojov a rôzne typy poukazov na naštartovanie spotreby.
* V kontexte diskusií o možných obmedzeniach uplatňovania nižšej DPH na alkoholické nápoje podávané v rámci stravovacích služieb zástupcovia európskych pivovarníkov oslovili komisára pre ekonomiku P. Gentiloniho. Následne dňa 8. 7. 2020 dostali od komisára kladné stanovisko, že rozhodnutie uplatniť takéto zníženie DPH aj na alkoholické nápoje je plne v kompetencii národných vlád. Deväť krajín EÚ už v tomto roku zaviedlo rôzne formy dočasného alebo trvalého zníženia DPH na stravovacie služby, aby oslabenému gastro sektoru v svojej krajine pomohli.
* Prehľad aktuálnych znížených DPH v gastro sektore v krajinách EÚ:

| **Krajina** | **Platí pre:** | **Dlhodobé zdanenie:** | **Znížená DPH** | **Čas pôsobenia zníženého DPH** |
| --- | --- | --- | --- | --- |
| **Rakúsko** | Nápoje | **20 %** | **5 %** | 1. júl 2020 – 31. december 2020 |
| HoReCa | **10 %\*** | **5 %** |
| **Belgicko** | HoReCa | **12 %\*** | **6 %** | 8. jún 2020 – 31. december 2020 |
| **Bulharsko** | HoReCa | **20 %** | **9 %** | Platí do januára 2022.  9 % DPH na predaj jedál, nealkoholických nápojov, piva a vína HoReCa do januára 2022. Znížená sadzba DPH sa uplatňuje, ak sú klienti usadení a obsluhu vykonáva čašník. Pre donáškové služby zostáva sadzba DPH 20 %. |
| **Chorvátsko** | HoReCa | **13 %** | **13 %** |  |
| **Cyprus** | HoReCa | **9 %** | **5 %** | 1. júl 2020 – 10. január 2021. |
| **Česká republika** | Gastro | **10 %\*** | **10 %** | Trvalé zníženie DPH od 1. 5. 2020 |
| **Fínsko** | Gastro | **14 %** | **5 %** | Od 1. 7. 2020 do 31. 12. 2020 sa sadzba DPH znižuje na 5 % v prípade reštaurácií, kaviarní a cateringu s výnimkou všetkých druhov nápojov (nealkoholických a alkoholických). Nápoje majú svoju vlastnú zníženú sadzbu 16 %.  Od 01. 01. 2021 do 30. 06. 2021 sa sadzba DPH zníži na 7 % pre reštaurácie, kaviarne a catering. |
| **Grécko** | Nealko nápoje | **24 %** | **13 %** | 1. júl 2020 – 31. október 2020  Plán je znížiť DPH na 5 % |
| HoReCa | **13 %** | **5 %** | 1. júl 2020 – 9 .január 2021 |
| **Írsko** | HoReCa | **23 %** | **9 %** | S účinnosťou od 1. novembra do decembra 2021 bude pre sektor pohostinstva znížená sadzba DPH z 13,5 % na 9 %. |
| **Luxembursko** | HoReCa | **3 %** | **3 %** |  |
| **Maďarsko** | HoReCa | **5 %** | **5 %** |  |
| **Malta** | HoReCa | **7 %** | **7 %** |  |
| **Moldavsko** | HoReCa | **20 %** | **15 %** | 1. máj 2020 – 31. december 2020 |
| **Nemecko** | Gastro | **19 %** | **5 %** | 1. júl 2020 – 31. december 2020 |
|
|
| **19 %** | **7 %** | 1. január 2021 – 30. jún 2021 |
| **Nórsko** | Hotely | **12 %\*** | **6 %** | 1. apríl 2020 – 31. október 2020 |
| **Poľsko** | Gastro | **8 %** | **8 %** |  |
| **Portugalsko** | HoReCa | **13 %** | **13 %** |  |
| **Rumunsko** | Gastro | **5 %** | **5 %** |  |
| **Španielsko** | HoReCa | **10 %** | **10 %** |  |
| **Švédsko** | HoReCa | **12 %** | **12 %** |  |
| **Taliansko** | Gastro | **10 %** | **10 %** |  |
| **Spojené kráľovstvo** | HoReCa | **20 %** | **5 %** | 15. júl 2020 – 12. január 2021 |

(Zdroj: Brewers of Europe, október 2020; HOTREC position paper - Temporary reduced VAT rates for hospitality, október 2020)